SHBA, reagime ndaj Strategjisë për Shtetin Islamik
Sondazhet tregojnë rritje të mbështetjes për një politikë të jashtme më të ashpër
Fjalimi i Presidentit Obama rreth planeve të Shteteve të Bashkuara për “të degraduar dhe shkatërruar” grupimin e njohur si Shteti Islamik u ndoq nga miliona njerëz. Fjalimi u mbajt në një kohë kur amerikanët duken më të gatshëm për të mbështetur një politikë të jashtme më të guximshme dhe më të ashpër. Fjalë të forta nga Presidenti Barack Obama. Fjalimi dhe strategjia e tij po priten me reagime të ndryshme nga amerikanët. Me sondazhet që tregojnë rënie, Presidenti gjen mbështetje në rritje për një ndryshim në politikë, thotë Michael O’Hanlon i Institutit Brookings. Sondazhet tregojnë mbështetje në rritje për një politikë më të guximshme kundër grupimit të njohur si Shteti Islamik. Një sondazh i gazetës Wall Street Journal dhe rrjetit NBC tregon se 61% e amerikanëve janë në favor të sulmeve ajrore kundër ISIS. Një sondazh i gazetës Washington Post dhe rrjetit ABC thotë se 71% janë dakord për sulmet ajrore në Irak. Ndërsa 65% janë në favor të sulmeve në Siri. Një tjetër sondazh i fundit nga firma Pew, tregon se 54% e amerikanëve mendojnë se politika e jashtme e vendit nuk është aq e ashpër sa duhet. Këto shifra pasqyrojnë reagimin e publikut ndaj pamjeve makabër të ekzekutimit të dy gazetarëve, thotë Karlyn Bowman e Institutit Amerikan të Ndërmarrjeve. Për Presidentin Obama, rruga është e qartë. Pikëpyetja me të cilën përballet tani Presidenti është se sa e komplikuar do të jetë përfshirja e Shteteve të Bashkuara në këtë fushatë të zgjatur për shkatërrimin e Shtetit Islamik dhe se sa do të zgjasë mbështetja e publikut amerikan.